Tapani Kuusalo

Jussi Tapani Kuusalo (s. 1943)Matemaattis-luonnontieteellinen tiedekunta / Matematiikka (PDF). Helsingin yliopiston opettaja- ja virkamiesluettelo 1918–2000. Helsingin yliopisto. Viitattu 18.5.2021. on suomalainen matemaatikko ja emeritusprofessori. Hän toimi Jyväskylän yliopistossa matematiikan apulaisprofessorina 1972–1998 ja professorina 1998–2010. Matemaatikkona hänen tutkimusalansa on pääasiassa ollut matemaattinen analyysi.

Akateeminen ura
Väitöskirja
Tapani Kuusalo väitteli filosofian tohtoriksi matematiikan alalta vuonna 1967 Helsingin yliopistossa.Tapani Kuusalon väitöskirja Kansalliskirjasto Finna. Viitattu 18.5.2021. Väitöskirjan ohjasivat professorit Olli Lehto ja Kaarlo Virtanen. 

Kuusalon väitöskirjan aihe (Verallgemeinerter riemannscher Abbildungssatz und quasikonforme Mannigfaltigkeiten; ) liittyy matemaattisen analyysin alaan.  Tarkemmin määritellen Kuusalon väitöskirjassa käsitellään geometrista analyysiä.Markku Vilppolaisen (FT, matematiikka) henkilökohtainen tiedonanto 18.5.2021. Geometrinen analyysi on määritelmänsä mukaan matemaattista analyysiä, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta.Geometria ja analyysi  Matematiikan ja tilastotieteen laitos, JY. 18.12.2017. Viitattu 19.5.2021. Geometrinen analyysi on eräs Jyväskylän yliopiston matematiikan tutkimuksen keskeinen alue vielä 2020-luvulla. 

Tutkimusteemoista Riemannin kuvauslause puolestaan kuuluu kompleksianalyysin alaan. Riemannin kuvauslauseen esitti ensi kertaa saksalainen matemaatikko Georg Bernhard Riemann väitöskirjassaan vuonna 1851.Sirpa Patteri: Riemannin kuvauslause (2011), s. 2. (PDF). Pro gradu-tutkimus, Jyväskylän yliopisto. Viitattu 19.5.2021.

Myöhempi ura
Valmistumisen jälkeen Kuusalo on työskennellyt erilaisissa opetus- ja tutkimustehtävissä. Vuodesta 1972 hän on ollut Helsingin yliopiston matematiikan dosentti. Hänet nimitettiin 1971 matematiikan apulaisprofessoriksi  Jyväskylän yliopistoon ja hän aloitti tehtävässä vuoden 1972 alussa.Eloranta (1995), s. 142. Apulaisprofessuurin alaksi oli tarkemmin määritelty matemaattinen analyysi. Virka muutettiin vakinaiseksi professuuriksi vuonna 1998.Jyväskylän yliopisto: Matemaattis-luonnontieteellisten opintojen opas 1998–1999 (1998). Jyväskylä: Gummerus. ISSN 1456-0402

Kuusalo toimi opetus- ja tutkimustyön ohella Jyväskylän yliopiston silloisen matematiikan laitoksen johtajana vuosina 1993–1999.Matematiikan ja tilastotieteen laitoksen johtajat Matemaattis-luonnontieteellinen tiedekunta, Jyväskylän yliopisto. 23.6.2020. Viitattu 18.5.2021. Vuodesta 2001 laitoksen nimenä on ollut matematiikan ja tilastotieteen laitos, kun tilastotiede yhdistettiin matematiikan kanssa yhdeksi laitokseksi.

Kuusalo jäi toimestaan eläkkeelle vuonna 2010.Kuusalo (2015), s. 10. Hän jatkoi tutkimusta vielä emerituksena.

Tutkimustyö

Matemaatikkona Kuusalo erikoistui matemaattiseen analyysiin. Hänen myöhempi tieteellinen tutkimuksensa on käsitellyt Riemannin geometriaa, jota hän tutki yhdessä dosentti Marjatta Näätäsen kanssa.Marjatta Näätänen & Tapani Kuusalo: Geometric Uniformization in Genus 2 (1998) Annales Academiae Scientiarum Fennicae Series A I Mathematica, heinäkuu 1998. Viitattu 18.5.2021. Marjatta Näätänen & Tapani Kuusalo: Weierstrass points of genus-2 surfaces with regular fundamental domains (2003) Quart. J. Math., 54 (3), 355-365, syyskuu 2003. Viitattu 18.5.2021. (Artikkelin tiivistelmä) 

 Lähteet 
 Jari Eloranta: Jyväskylän matemaattis-luonnontieteellinen tiedekunta 1965–1995. Opettajankoulutuksen laajentamispyrkimyksistä monialaiseen tiedekuntaan. (1995). Jyväskylä: Gummerus. 
 Mari Heikkilä (toim.): Sattumaa, haperotatteja, keltainen syklotroni. Aikalaistarinoita Jyväskylän yliopiston matemaattis-luonnontieteellisen tiedekunnan 50-vuotiselta taipaleelta (2015). Jyväskylä: Jyväskylän yliopisto. .

Viitteet

Aiheesta muualla
 Muutamia professori Kuusalon tieteellisiä julkaisuja ResearchGate-palvelu. 
 Mathematics Genealogy Project: Tapani Kuusalo  

Luokka:Suomalaiset matemaatikot
Luokka:Suomalaiset professorit
Luokka:Vuonna 1943 syntyneet
Luokka:Jyväskylän yliopiston professorit
Luokka:Elävät henkilöt